Anugerah Juara Lagu ke-28

Anugerah Juara Lagu ke-28 (AJL28) ialah konsert dan majlis penghargaan tahunan bagi karya muzik Malaysia yang diperkumandangkan dalam carta Muzik Muzik TV3 musim 2013. Tema pementasan AJL28 ialah "Game On" yang berunsur suasana dan aksi permainan video. Juara AJL28 membawa pulang trofi serta wang tunai bernilai RM35,000, naib juara (trofi dan RM15,000), tempat ketiga (trofi dan RM12,000) manakala persembahan dan vokal terbaik masing-masing akan membawa pulang trofi dan wang tunai RM10,000.

Muzik-Muzik Separuh Akhir 
Konsert Muzik-Muzik Separuh Akhir disiarkan pada tiga malam Jumaat berturut-turut pada 8, 15 dan 22 November 2013, jam 9 malam, bersiaran langsung dari Sri Pentas 2, Shah Alam.

Kesemua lagu yang layak diadili oleh barisan juri profesional iaitu Azlan Abu Hassan, Aubrey Suwito, Ajai, Ad Samad, Azmeer dan Datuk Ramli M.S selaku ketua juri di peringkat separuh akhir.

Untuk melihat senarai semi-finalis untuk Juara Lagu ke-28, sila lihat Separuh Akhir Muzik Muzik 28.

Finalis
Untuk merujuk senarai penuh finalis sepanjang penganjuran AJL, sila lihat Senarai lagu finalis Anugerah Juara Lagu.
Berikut adalah senarai finalis mengikut turutan giliran persembahan yang berentap di AJL ke-28:

Pemenang 
 Juara Lagu: Bahagiamu Deritaku - Hafiz Suip (Komposer: LY / Penulis Lirik: Baiduri), RM35,000 dan Trofi

 Naib Juara Lagu: Hanya Aku - Hyper Act (Komposer: Hyper Act / Penulis Lirik: Frozen), (RM15,000 dan Trofi)

 Tempat Ketiga: Kalau Aku Kaya - Altimet & Awi Rafael (Komposer: Omar K & Audi Mok / Penulis Lirik: Altimet), (RM12,000 dan Trofi)

 Vokal Terbaik: Ikut Rentakku - Jaclyn Victor, (RM10,000 dan Trofi)

 Persembahan Terbaik:  Bahagiamu Deritaku - Hafiz Suip, (RM10,000 dan Trofi)

 Anugerah Juara Mobile Celcom: Bahagiamu Deritaku - Hafiz Suip

Jemaah Juri 
 Azmeer (Ketua Juri)
 Ajai
 Habsah Hassan
 Acis
 Aubrey Suwito
 Ad Samad
 Helen Yap
 Nik Mustaza (Taja)
 Cat Farish
 Edrie Hashim
Untuk merujuk senarai penuh juri-juri yang pernah dilantik sepanjang penganjuran AJL, sila lihat Senarai Jemaah Juri Anugerah Juara Lagu.

Trivia 
 Edisi kali ini memperlihatkan beberapa penyanyi yang buat pertama kali layak ke pentas AJL iaitu Sleeq, Shamkamarul, Hyper Act, Awi Rafael dan Salammusik.
 Jaclyn Victor merupakan artis senior memasuki Anugerah Juara Lagu. Kali terakhir beliau ke pentas AJL secara solo (lagu sendiri) adalah pada AJL 20 dengan dua buah lagu, 'Gemilang'  & 'Wajah'.
 Jaclyn Victor juga memecah rekod apabila merampas anugerah Vokal Terbaik daripada Hafiz yang dimenanginya tiga tahun berturut-turut.
 Eyza Bahra dari Salammusik merupakan 'rapper' wanita pertama yang layak ke pentas AJL.
 Kemenangan "Bahagiamu Deritaku" di pentas AJL kali ini merupakan kemenangan 'Juara Lagu' kedua untuk Hafiz Suip. 
  Buat pertama kalinya persembahan terbaik 100% diadili oleh pengundi menyebabkan persembahan Stacy (Bosan) yang berkonsepkan "Resident Evil" yang menepati tema "Game On" tewas di tangan Hafiz (Bahagiamu Deritaku).

Sambutan 
Mengikut ukuran dibuat Nielsen Audience Measurement kira-kira 6 juta atau lebih 57% penonton dari jam 9.00 malam hingga 11.30 malam. Menurut satu kenyataan yang dikeluarkan stesen televisyen (TV3), jumlah tersebut menunjukkan penanda aras terbesar bagi sebuah acara siaran langsung kategori hiburan yang diterbitkan stesen berkenaan.
"Ia meliputi jumlah tontonan menerusi Internet di laman web rasmi TV3 yang turut menyajikan acara karpet ungu, galeri, video dan Di Sebalik Tabir.
"Keunggulan AJL28 sebagai acara pembuka tirai tahunan bagi stesen televisyen ini tidak perlu disangkal lagi kerana kemunculannya sentiasa ditunggu-tunggu para peminat muzik tempatan," menurut kenyataan itu. AJL28 turut mencatat jumlah tontonan memberangsangkan menerusi live streaming yang mencecah 327,598 penonton dengan Malaysia adalah penyumbang utama iaitu sebanyak 141,824 diikuti Singapura (14,448), United Kingdom (4,103), Brunei (3,254) dan Amerika Syarikat (2,194). Sementara itu, lebih 20,000 streaming menerusi portal muzik baharu, 'Tonton Music' direkodkan pada malam AJL28 sahaja. Pada masa sama, laman sosial Twitter mencatatkan 251,000 Tweets yang turut dikongsi menggunakan kata kunci #AJL28 manakala sebanyak 12,929 gambar pada pertandingan itu dikongsi di Instagram.

Rujukan

Pautan luar 
 

26